11 Ιουνίου, 2025

**ΔΕΛΤΙΟ ΤΥΠΟΥ**


###### ΑΠΑΣΧΟΛΗΣΗ ΚΥΒΕΡΝΗΣΗΣ ΑΝΑ ΚΑΤΗΓΟΡΙΑ: ΜΑΪΟΣ 2025

**Συνολική Απασχόληση: 55.305**

Η απασχόληση στην Κυβέρνηση τον Μάιο του 2025 αυξήθηκε κατά 479 άτομα (0,9%) σε σύγκριση με τον αντίστοιχο μήνα του 2024 και ανήλθε στα 55.305 άτομα. Η απασχόληση στη Δημόσια Υπηρεσία και στην Εκπαιδευτική Υπηρεσία αυξήθηκε κατά 0,1% και 3,3% αντίστοιχα, ενώ στις Δυνάμεις Ασφαλείας μειώθηκε κατά 0,8%.

Η μεγαλύτερη αύξηση (7,2%) παρατηρείται στους Εργοδοτούμενους Ορισμένου Χρόνου (ΕΟΧ) σε σύγκριση με τον Μάιο του 2024, με τη μεγαλύτερη ποσοστιαία μεταβολή να παρουσιάζεται στους ΕΟΧ της Δημόσιας Υπηρεσίας (15,8%). Η μεγαλύτερη μείωση (-7,1%) παρατηρείται στους Εργοδοτούμενους Αορίστου Χρόνου (ΕΑΧ), με τη μεγαλύτερη ποσοστιαία μεταβολή να παρουσιάζεται στους ΕΑΧ της Εκπαιδευτικής Υπηρεσίας (-20,6%).

Για την περίοδο Ιανουαρίου – Μαΐου 2025 ο μέσος όρος της συνολικής απασχόλησης στην Κυβέρνηση αυξήθηκε κατά 0,9% σε σύγκριση με την αντίστοιχη περίοδο του 2024.



|  |  |  |  |  |  |  |
| --- | --- | --- | --- | --- | --- | --- |
| **Πίνακας** |  |  |  |  |  |  |
| **Κατηγορία Προσωπικού** | | **Αριθμός Ατόμων** | |  | **Μεταβολές (%)** | |
| **Μάιος**  **2024** | **Μάιος**  **2025** |  | **Μάιος 25/**  **Μάιος 24** | **Ιαν - Μάιος 25/**  **Ιαν - Μάιος 24** |
| **Δημόσια**  **Υπηρεσία** | **Σύνολο** | **23.389** | **23.407** |  | **0,1** | **-0,1** |
| Μόνιμοι | 12.032 | 11.955 |  | -0,6 | -0,6 |
| Εργοδοτούμενοι Αορίστου Χρόνου (ΕΑΧ) | 4.248 | 4.135 |  | -2,7 | -2,7 |
| Εργοδοτούμενοι Ορισμένου Χρόνου (ΕΟΧ) | 1.271 | 1.472 |  | 15,8 | 12,6 |
| Ωρομίσθιο Προσωπικό | 5.838 | 5.845 |  | 0,1 | 0,0 |
| **Εκπαιδευτική Υπηρεσία** | **Σύνολο** | **17.614** | **18.189** |  | **3,3** | **3,6** |
| Μόνιμοι | 11.889 | 12.457 |  | 4,8 | 4,8 |
| Εργοδοτούμενοι Αορίστου Χρόνου (ΕΑΧ) | 1.191 | 946 |  | -20,6 | -20,2 |
| Εργοδοτούμενοι Ορισμένου Χρόνου (ΕΟΧ) | 4.386 | 4.649 |  | 6,0 | 7,3 |
| Ωρομίσθιο Προσωπικό | 148 | 137 |  | -7,4 | -8,0 |
| **Δυνάμεις Ασφαλείας** | **Σύνολο** | **13.823** | **13.709** |  | **-0,8** | **-1,0** |
| Μόνιμοι | 8.144 | 8.412 |  | 3,3 | 2,7 |
| Εργοδοτούμενοι Αορίστου Χρόνου (ΕΑΧ) | 4.633 | 4.273 |  | -7,8 | -7,7 |
| Εργοδοτούμενοι Ορισμένου Χρόνου (ΕΟΧ) | 299 | 266 |  | -11,0 | -2,7 |
| Ωρομίσθιο Προσωπικό | 747 | 758 |  | 1,5 | 0,9 |
| **Σύνολο** | **Σύνολο** | **54.826** | **55.305** |  | **0,9** | **0,9** |
|  | Μόνιμοι | 32.065 | 32.824 |  | 2,4 | 2,2 |
|  | Εργοδοτούμενοι Αορίστου Χρόνου (ΕΑΧ) | 10.072 | 9.354 |  | -7,1 | -7,1 |
|  | Εργοδοτούμενοι Ορισμένου Χρόνου (ΕΟΧ) | 5.956 | 6.387 |  | 7,2 | 8,0 |
|  | Ωρομίσθιο Προσωπικό | 6.733 | 6.740 |  | 0,1 | -0,1 |

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Κάλυψη Στοιχείων**

Στην απασχόληση της Κυβέρνησης περιλαμβάνονται: η Δημόσια Υπηρεσία, η Εκπαιδευτική Υπηρεσία και οι Δυνάμεις Ασφαλείας. Στη Δημόσια Υπηρεσία περιλαμβάνονται οι υπάλληλοι των Υπουργείων, Τμημάτων και Υπηρεσιών. Στην Εκπαιδευτική Υπηρεσία περιλαμβάνονται οι υπάλληλοι που υπηρετούν στις σχολικές μονάδες καθώς και το προσωπικό του Κέντρου Παραγωγικότητας και του Ανώτερου Ξενοδοχειακού Ινστιτούτου. Στις Δυνάμεις Ασφαλείας περιλαμβάνονται: η Αστυνομία, η Πυροσβεστική Υπηρεσία και η Εθνική Φρουρά. Και στις τρεις κατηγορίες οι υπάλληλοι διαχωρίζονται σε μόνιμους, εργοδοτούμενους αορίστου και ορισμένου χρόνου και ωρομίσθιο προσωπικό (τακτικό, έκτακτο και εποχικό).

Στα στοιχεία δεν περιλαμβάνονται τα Μέλη της Βουλής των Αντιπροσώπων (Βουλευτές και Εκπρόσωποι Θρησκευτικών Ομάδων).

**Πηγή Στοιχείων**

Πηγή των στοιχείων για την απασχόληση στην Κυβέρνηση είναι το Γενικό Λογιστήριο της Δημοκρατίας. Τα στοιχεία αφορούν σε άτομα τα οποία πληρώθηκαν τον συγκεκριμένο μήνα ανεξαρτήτως της περιόδου και της διάρκειας απασχόλησης.

**Διακοπή στη Χρονοσειρά**

Από τον Ιανουάριο του 2024 καταργήθηκε ο διαχωρισμός σε μόνιμο και έκτακτο προσωπικό. Η Στατιστική Υπηρεσία έχει αναπροσαρμόσει τη διάρθρωση του κυβερνητικού προσωπικού σε μόνιμους, εργοδοτούμενους αορίστου χρόνου (ΕΑΧ), εργοδοτούμενους ορισμένου χρόνου (ΕΟΧ) και ωρομίσθιο προσωπικό. Συνεπώς, υπάρχει διακοπή στη χρονοσειρά και τα στοιχεία δεν είναι συγκρίσιμα με τα στοιχεία των προηγούμενων μηνών.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Αγορά Εργασίας](https://www.cystat.gov.cy/el/SubthemeStatistics?s=43)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__Labour%20Market__) (Βάση Δεδομένων)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2255)

*Επικοινωνία*

Μαρία Κκουσιή: Τηλ:+357-22602235, Ηλ. Ταχ.: [mkkoushi@cystat.mof.gov.cy](mailto:mkkoushi@cystat.mof.gov.cy)